Politikanalyse og -rapportering

Cedefop overvåger landenes fremskridt med hensyn til at opnå de kortsigtede resultater, der blev vedtaget i Bruggekommunikéet. For samtlige EU-medlemsstater, Norge og Island blev der udarbejdet landedokumenter med resuméer af de politiske fremskridt, og disse dokumenter blev forelagt for Europa-Kommissionen, som fremsætter landespecifikke anbefalinger med henblik på det europæiske semester. Som forberedelse til Cedefops »VET policy monitoring report« for 2014 blev effektiviteten af politikkerne drøftet af fokusgrupper med deltagelse af medlemmer fra Det Rådgivende Udvalg for Erhvervsrettet Uddannelse (ACVT). »Descriptions of national VET systems« blev udarbejdet af ReferNet-partnere og offentliggjort online for 29 lande. »Spotlight on VET in Ireland« blev udarbejdet til DGVT'ernes møde i marts. »Vocational education and training in Lithuania — Short description and Spotlight on VET in Lithuania« blev udsendt i forbindelse med DGVT'ernes møde i november og formandskabets konference om erhvervsuddannelse. Cedefops »On the way to 2020: data for vocational education and training« blev offentliggjort.

Fælles europæiske værktøjer, kvalifikationer og læringsresultater

Cedefop leverede politisk rådgivning og ekspertise til arbejdsgrupper på EU-niveau for at støtte implementeringen af EU-værktøjer. Cedefops undersøgelse af kvalifikationer på EQF-niveau 5 og »Analysis and overview of NQF level descriptors in European countries« bidrog direkte til implementeringen af EQF/NQF. Cedefops undersøgelse »The role of qualifications in governing professions and occupations« blev offentliggjort. Der blev offentliggjort et briefingnotat om muligheder og udfordringer i forbindelse med ECVET. Europass registrerede 20,85 millioner (14,8 millioner) besøg og 10,16 millioner (8,3 millioner) CV'er oprettet online. Ved en arbejdsmiddag med Europa Parlamentet blev resultater og udfordringer i forbindelse med EU-værktøjer drøftet. Cedefops undersøgelse »Renewing VET provision: Understanding feedback mechanisms between initial VET and the labour market« blev offentliggjort. Briefingnotatet »Keeping young people in (vocational) education: what works?« blev udarbejdet for det litauiske formandskabs konference om erhvervsuddannelse.

Voksenuddannelse og overgange

Cedefops undersøgelse »Return to Work — work-based learning and the reintegration of unemployed adults into the labour market« blev debatteret ved litauiske formandskabs konference om erhvervsuddannelse. Cedefops undersøgelser »Benefits of vocational education and training in Europe for people, organisations and countries« og »Labour market outcomes of vocational education in Europe« blev offentliggjort. Cedefops undersøgelse »Validation of non-formal and informal learning in European enterprises« blev færdiggjort, og en sammenfatning blev udsendt ved det fælles Cedefop/GD EAC-seminar, der markerede starten på opfølgningen af Rådets 2012-anbefaling om validering. For at støtte den europæiske alliance for lærlingeuddannelser arrangerede Cedefop en konference på højt niveau med titlen »Renewing vocational education and training to tackle skill mismatch — work-based learning and apprenticeship for all?«.

Analyse af færdigheder

Cedefop støttede udviklingen af »EU Skills Panorama« (EUSP), som centret får det fulde ansvar for fra 2014. Cedefops 2013-prognoser vedrørende efterspørgsel og udbud af færdigheder i Den Europæiske Union blev udsendt. »Roads to recovery: three skill and labour market scenarios for 2025« er et sammendrag af de centrale konstateringer. Cedefops forskningsdokument »Quantifying skill needs in Europe — Occupational skills profiles: methodology and application« blev offentliggjort. Et briefingnotat og publikationen »Skills for a low carbon Europe« blev udsendt. Cedefops data og analyser om kvalifikationsmismatch bidrog til arbejdet i World Economic Forums Global Agenda Council (GAC) om beskæftigelse og blev fremlagt ved Global Agenda-topmødet 2013 i Abu Dhabi.

Organisatorisk effekt

Evalueringen af Cedefop for perioden 2007-2012 (ekstern evaluering) undersøgte, om centrets arbejde var i overensstemmelse med EU's politikker, og så på centrets produktivitet og effekt samt dets synergier med fire andre EU-agenturer. Evalueringen fremhævede følgende: Cedefops opfyldelse af målene i dets oprettelsesforordning var meget vellykket, og centret er anerkendt på verdensplan som et ledende ekspertisecenter med hensyn til kvalifikationsrammer og færdigheder. Cedefops arbejde overlapper ikke med nogen andre aktørers aktiviteter på EU-niveau eller på nationalt eller internationalt niveau. Cedefops output og downloads har oplevet stigende popularitet. Cedefops begivenheder var af høj kvalitet, og deltagernes tilfredshed var meget høj. Cedefops aktioner var omkostningseffektive. Cedefop bruger et præstationsmålingssystem (PMS) som hjælp til at forvalte og evaluere sin effekt, produktivitet og effektivitet. 173 (169) politikdokumenter på EU-niveau henviste til Cedefops konstateringer. Cedefops administration ydede fortsat effektiv og produktiv støtte til centrets aktioner. En personalerundspørge i 2013 bekræftede, at de ansatte er tilfredse med centrets administrative tjenester og støttetjenester.

Nærmere oplysninger på www.cedefop.europa.eu (årsrapport og årlig aktivitetsrapport for 2013).